CELEX: 52010SC0882
Language: lv
Date: 2010-07-06
Title: Priekšlikums Padomes lēmums par pārmērīga budžeta deficīta pastāvēšanu Bulgārijā

LV
LV    LV
 ---pagebreak---    EIROPAS KOMISIJA
                                   Briselē, 6.7.2010
                                   SEC(2010) 882 galīgā redakcija
                      Priekšlikums
                 PADOMES LĒMUMS
   par pārmērīga budžeta deficīta pastāvēšanu Bulgārijā
LV                                                                LV
 ---pagebreak---                                        PASKAIDROJUMA RAKSTS
   1.         STABILITĀTES UN IZAUGSMES PAKTA PIEMĒROŠANA PAŠREIZĒJĀ KRĪZES SITUĀCIJĀ
   Daudzu ES valstu kopbudžeta deficīts patlaban pārsniedz Līgumā noteikto atsauces vērtību
   3 % no IKP. Uz bieži vien ievērojamo deficīta pieaugumu, kā arī uz parāda attīstību jāraugās
   nepieredzētās vispasaules 2008./2009. gada finanšu krīzes un ekonomikas lejupslīdes
   kontekstā. Jāņem vērā vairāki faktori. Pirmkārt, ekonomikas lejupslīdes rezultātā samazinās
   nodokļu ieņēmumi un pieaug sociālo pabalstu (piemēram, bezdarbnieka pabalstu) izdevumi.
   Otrkārt, ņemot vērā to, ka budžeta politikai ir svarīga nozīme ārkārtas situācijā, kas pašreiz
   valda ekonomikā, Komisija 2008. gada novembra Eiropas ekonomikas atveseļošanas plānā
   (EEAP), ko decembrī apstiprināja Eiropadome, aicināja veikt fiskālās stimulēšanas
   pasākumus. Plānā paskaidrots, ka stimuliem jābūt savlaicīgiem, mērķtiecīgiem, ar ierobežotu
   darbības laiku un katrā dalībvalstī dažādiem, lai ņemtu vērā šo valstu atšķirīgos stāvokļus
   attiecībā uz valsts finanšu ilgtspējību un konkurētspēju, un tie jāpārtrauc, kad ekonomiskie
   apstākļi uzlabojas. Visbeidzot, lai stabilizētu finanšu sektoru, vairākas dalībvalstis ir veikušas
   pasākumus, no kuriem daži ir ietekmējuši parādu vai palielina risku, ka deficīts un parāds
   varētu nākotnē pieaugt, lai gan dažas valstis atbalsta pasākumu izmaksas nākotnē varētu atgūt.
   Stabilitātes un izaugsmes paktā noteikts, ka Komisijai jāuzsāk pārmērīga budžeta deficīta
   novēršanas procedūra vienmēr, kad kādas dalībvalsts budžeta deficīts pārsniedz atsauces
   vērtību 3 % no IKP. Stabilitātes un izaugsmes paktā 2005. gadā izdarīto grozījumu mērķis
   bija jo īpaši nodrošināt to, ka situācija ekonomikā un budžeta stāvoklis ir pilnībā ņemts vērā
   visos pārmērīga budžeta deficīta novēršanas procedūras posmos. Tādējādi Stabilitātes un
   izaugsmes pakts kalpo par atbalstu valdības politikai, lai ātrāk atkal sasniegtu stabilu budžeta
   stāvokli, ņemot vērā situāciju ekonomikā, un tādējādi ilgtermiņā nodrošinātu valsts finanšu
   ilgtspējību.
   2.         IEPRIEKŠĒJIE         PASĀKUMI      PĀRMĒRĪGA          BUDŽETA       DEFICĪTA    NOVĒRŠANAS
              PROCEDŪRĀ
   Līguma par Eiropas Savienības darbību 126. pants paredz pārmērīga budžeta deficīta
   novēršanas procedūru. Šī procedūra ir sīkāk aprakstīta Padomes Regulā (EK) Nr. 1467/97 par
   to, kā paātrināt un precizēt pārmērīga budžeta deficīta novēršanas procedūras īstenošanu1, kas
   ietilpst Stabilitātes un izaugsmes paktā.
   Saskaņā ar Līguma 126. panta 2. punktu Komisijai jāuzrauga budžeta disciplīnas ievērošana,
   pamatojoties uz šādiem diviem kritērijiem: a) vai plānotā vai faktiskā valsts budžeta deficīta
   attiecība pret iekšzemes kopproduktu (IKP) pārsniedz atsauces vērtību 3 % (izņemot
   gadījumus, kad šī attiecība ir būtiski un pastāvīgi samazinājusies un sasniegusi atsauces
   vērtībai tuvu līmeni, vai arī ja atsauces vērtība ir pārsniegta tikai izņēmuma kārtā un uz laiku,
   un šī attiecība joprojām ir tuva atsauces vērtībai); un b) vai valsts parāda attiecība pret IKP
   pārsniedz atsauces vērtību 60 % (ja vien šī attiecība pietiekami strauji nesamazinās un
   netuvinās atsauces vērtībai).
   1
            OV L 209, 2.8.1997., 6. lpp. Ziņojumā ņemtas arī vērā “Specifikācijas, kā īstenot Stabilitātes un
            izaugsmes paktu, un pamatnostādnes par stabilitātes un konverģences programmu formu un saturu”, ko
            Ekonomikas un finanšu padome pieņēma 2009. gada 10. novembrī un kas pieejamas
            http://ec.europa.eu/economy_finance/sgp/legal_texts/index_en.htm.
LV                                                       2                                                     LV
 ---pagebreak---    Līguma 126. panta 3. punktā paredzēts, ka tad, ja kāda dalībvalsts neatbilst viena vai abu šo
   kritēriju prasībām, Komisija sagatavo ziņojumu. Šajā ziņojumā „ņem vērā arī to, vai valsts
   budžeta deficīts pārsniedz valdības investīciju izdevumus, kā arī ņem vērā visus citus būtiskus
   faktorus, tostarp dalībvalsts ekonomikas un budžeta stāvokli vidēji ilgā laikā.”
   Pamatojoties uz Bulgārijas iestāžu 2010. gada aprīlī2 iesniegtajiem datiem, ko pēc tam
   apstiprināja Eurostat3, un ņemot vērā Komisijas dienestu 2010. gada pavasara prognozi,
   Komisija 2010. gada 12. maijā saskaņā ar 126. panta 3. punktu pieņēma ziņojumu par
   Bulgāriju4.
   Pēc tam saskaņā ar 126. panta 4. punktu 2010. gada 27. maijā Ekonomikas un finanšu
   komiteja formulēja atzinumu par Komisijas ziņojumu.
   3.         PĀRMĒRĪGA BUDŽETA DEFICĪTA PASTĀVĒŠANA
   Saskaņā ar informāciju, ko Bulgārijas iestādes paziņoja 2010. gada aprīlī, valsts kopbudžeta
   deficīts Bulgārijā sasniedza 3,9 % no IKP 2009. gadā, tādējādi pārsniedzot atsauces vērtību
   3 % no IKP. Saskaņā ar 126. panta 3. punktu sastādītajā Komisijas ziņojumā pausts uzskats,
   ka deficīts nav bijis tuvu atsauces vērtībai 3 % no IKP, bet var uzskatīt, ka atsauces vērtība ir
   pārsniegta izņēmuma kārtā Līgumā un Stabilitātes un izaugsmes paktā paredzētajā nozīmē.
   Konkrēti, tas ir smagas ekonomikas lejupslīdes rezultāts Līguma un Stabilitātes un izaugsmes
   pakta izpratnē, jo vispasaules ekonomikas un finanšu krīze iedragāja Bulgārijas ekonomiku un
   ikgadējais IKP pieaugums apjoma ziņā bija negatīvs, sasniedzot 5 % 2009. gadā. Turklāt
   varēja uzskatīt, ka atsauces vērtība ir pārsniegta tikai uz laiku. Saskaņā ar Komisijas dienestu
   2010. gada pavasara prognozi, kas balstās uz pieņēmumu par esošās politikas turpināšanu,
   ekonomikas stabilizācijas un valdības 2010. gada marta beigās paziņoto fiskālās
   konsolidācijas pasākumu rezultātā valsts kopbudžeta deficīts būs mazāks par atsauces vērtību
   jau 2010. gadā. Paziņojumā, ko Bulgārijas iestādes iesniedza 2010. gada 22. jūnijā, plānotais
   budžeta deficīts tālāk pārskatīts līdz 3,8 % no IKP, kas ir virs atsauces vērtības un ievērojami
   atšķiras no tās. Līgumā minētais deficīta kritērijs nav izpildīts
   Informācija 2010. gada aprīļa pārmērīga budžeta deficīta paziņojumā norāda, ka valsts
   kopējais parāds ir krietni zem atsauces vērtības 60 % no IKP un 2009. gadā bija 14,8 % no
   IKP. Komisijas dienestu 2010. gada pavasara prognozē plānots, ka parāda attiecība 2010. –
   2011. gada laikposmā pieaugs, bet nepārsniegs 19 % no IKP. Paziņojumā, ko Bulgārijas
   iestādes iesniedza 2010. gada 22. jūnijā, plānotais parāds tālāk pārskatīts līdz 15,3 % no IKP.
   Līgumā minētais parāda kritērijs ir izpildīts.
   Saskaņā ar Līguma un Stabilitātes un izaugsmes pakta noteikumiem Komisija savā ziņojumā
   analizēja arī „būtiskos faktorus”. Saskaņā ar Stabilitātes un izaugsmes paktu, gatavojot
   lēmumu par pārmērīga budžeta deficīta pastāvēšanu, tos drīkst ņemt vērā tikai tad, ja budžeta
   deficīts vienlaikus atbilst diviem nosacījumiem — ka tas saglabājas tuvu atsauces vērtībai un
   2
            Atbilstoši Padomes Regulai (EK) Nr. 479/2009 dalībvalstīm divreiz gadā jāziņo Komisijai par plānoto
            un faktisko valsts budžeta deficīta un parāda līmeni. Jaunākie Bulgārijas paziņotie dati ir pieejami:
            http://epp.eurostat.ec.europa.eu/portal/page/portal/government_finance_statistics/excessive_deficit/edp_
            notification_tables.
   3
            Eurostat News Release (Eurostat paziņojums presei) Nr. 55/2010, 2010. gada 22. aprīlis.
   4
            Visi ar pārmērīga budžeta deficīta novēršanas procedūru saistītie dokumenti, kas attiecas uz Bulgāriju,
            atrodami šādā tīmekļa vietnē:
            http://ec.europa.eu/economy_finance/sgp/deficit/countries/index_en.htm.
LV                                                          3                                                        LV
 ---pagebreak---    ka atsauces vērtība tiek pārsniegta tikai uz laiku. Bulgārijas gadījumā abi minētie nosacījumi
   nav izpildīti. Atsevišķi ņemot, attiecīgie faktori konkrētajā gadījumā šķiet esam diezgan
   labvēlīgi.
   Ekonomikas un finanšu komitejas atzinums ir saskaņā ar Līguma 126. panta 4. punktu un
   atbilst Komisijas saskaņā ar 126. panta 3. punktu sniegtajā ziņojumā par pārmērīga budžeta
   deficīta pastāvēšanu iekļautajam novērtējumam.
   Komisija, ņemot vērā savu saskaņā ar 126. panta 3. punktu sniegto ziņojumu un pamatojoties
   uz Ekonomikas un finanšu komitejas saskaņā ar 126. panta 4. punktu sniegto atzinumu,
   uzskata, ka Bulgārijā ir pārmērīgs budžeta deficīts. Šis atzinums, ko Komisija pieņēma
   2010. gada 12. maijā, tiek adresēts Padomei saskaņā ar 126. panta 5. punktu. Komisija iesaka
   Padomei pieņemt attiecīgu lēmumu saskaņā ar 126. panta 6. punktu. Turklāt saskaņā ar
   Līguma 126. panta 7. punktu Komisija Padomei iesniedz ieteikumu Padomes ieteikumam, kas
   adresējams Bulgārijai, lai tiktu novērsts pārmērīgs budžeta deficīts.
   4.        IETEIKUMI, LAI NOVĒRSTU PĀRMĒRĪGU BUDŽETA DEFICĪTU
   Saskaņā ar Padomes Regulas (EK) Nr. 1467/97 3. panta 4. punktu Padomes ieteikumā, kas
   izdots saskaņā ar 126. panta 7. punktu, jānosaka, ka attiecīgajai dalībvalstij ne vēlāk kā sešu
   mēnešu laikā jāveic efektīvi pasākumi, kā arī jāparedz termiņš pārmērīgā budžeta deficīta
   novēršanai — tam „jābūt pilnībā novērstam nākamajā gadā pēc tā konstatēšanas, ja vien
   nepastāv īpaši apstākļi”. Izlemjot, vai pastāv īpaši apstākļi, saskaņā ar regulas 2. panta
   6. punktu jāņem vērā „būtiski faktori”, kas izskatīti atbilstīgi Līguma 126. panta 3. punktam
   sagatavotajā Komisijas ziņojumā. Regulas 3. panta 4. punktā Padomei paredzēts pienākums
   dalībvalstij ieteikt sasniegt "minimālu gada uzlabojumu vismaz 0,5 % apmērā no IKP tās
   cikliski koriģētajā bilancē, izņemot vienreizējos un pagaidu pasākumus, lai tādējādi
   nodrošinātu pārmērīga budžeta deficīta novēršanu ieteikumā norādītajā termiņā".
   Bulgārijas gadījumā būtiskie faktori, kas sīkāk izskaidroti Regulas (EK) Nr. 1467/97 2. panta
   3. punktā un pārbaudīti Komisijas ziņojumā, kuru tā sniedz saskaņā ar 124. panta 3. punktu,
   tiek uzskatīti par labvēlīgiem. Tomēr minētie faktori neliecina, ka pastāv īpaši apstākļi, kuru
   dēļ būtu attaisnojama novirze no parastā termiņa, kas noteikts pārmērīga budžeta deficīta
   novēršanai. Konkrēti, Komisijas dienestu 2010. gada pavasara prognozē plānots, ka pēc
   nopietna krituma 2009. gadā vispasaules ekonomikas un finanšu krīzes rezultātā reālais IKP
   pieaugums pakāpeniski atgūsies un sasniegs 2,7 % līdz 2011. gadam. 2010. gada aprīļa
   pārmērīga budžeta deficīta paziņojumā Bulgārijas iestādes plāno, ka valsts budžeta deficīts
   būs mazāks par atsauces vērtību, sasniedzot 2 % no IKP 2010. gadā, ko pamato ar reālā IKP
   atgūšanos līdz 1 % un papildu konsolidācijas pasākumu kopumu, kas tika pieņemts
   2010. gada 31. martā un veicināja IKP uzlabojumu 2¼ % apmērā. Komisijas dienestu
   2010. gada pavasara prognozē lēsts, ka valsts budžeta deficīts 2010. gadā uzlabosies,
   sasniedzot 2,8 % no IKP un 2011. gadā – 2,2 % no IKP, pamatojoties uz to, ka politika netiks
   mainīta un izaugsmes prognozēs gaidāms pakāpenisks uzlabojums, kā arī uz piesardzīgu
   izvērtējumu par paziņoto konsolidācijas pasākumu ietekmi uz budžetu. Jūnijā Bulgārijas
   iestādes veica 2010. gada budžeta gada vidus pārskatīšanu un palielināja plānoto valsts
   budžeta deficītu līdz 3,8 % no IKP. Pārskatīšanu uzsāka pēc ievērojamas plānoto valsts
   ienākumu prognozes samazināšanās, ņemot vērā ļoti zemos nodokļu ieņēmumus dažos
   pirmajos 2010. gada mēnešos. Tās mērķis bija nodrošināt automātisko stabilizējošo faktoru
   pienācīgu darbību un precīzāk atspoguļot iekšzemes un starptautiskās ekonomikas problēmas.
   Pamatojoties uz Komisijas dienestu prognozi un jaunākajām budžeta un ekonomikas
LV                                                 4                                               LV
 ---pagebreak---    tendencēm, Bulgārijas iestādēm jānovērš, ka 2010. gadā budžeta deficīts pārsniedz 3,8 % no
   IKP, un vēlākais līdz 2011. gadam jānovērš pārmērīgais budžeta deficīts, minētajā gadā
   īstenojot strukturālus konsolidācijas pasākumus aptuveni ¾ procentpunktu apmērā no IKP.
   Papildus ekonomikas lejupslīdes negatīvajai ietekmei uz budžetu negaidītais deficīta
   pieaugums 2009. gadā šķiet arī saistīts ar procedurālajām nepilnībām izdevumu plānošanā un
   kontroles ieviešanā, pamatojoties uz uzkrājumu principu. Lielās maksājuma saistības, kas
   paredzētas to līgumu pielikumos, kurus parakstījusi iepriekšējā valdība pirms 2009. gada
   jūlija vēlēšanām, netika ieplānotas budžetā un izraisīja papildu budžeta stāvokļa
   pasliktināšanos. Negatīvie rezultāti atspoguļo arī faktu, ka nesenais ekonomiskais uzplaukuma
   periods netika pilnībā izmantots, lai uzsāktu būtiskas reformas valsts izdevumu efektivitātes
   paaugstināšanai. Pirmskrīzes periodā Bulgārija ir guvusi labumu no būtiskiem neparedzētiem
   ieņēmumiem, kas tika gūti no saimnieciskās darbības strauja pieauguma un izaugsmes
   struktūras, kas balstīta uz intensīvu nodokļu īpatsvaru. Tomēr tā vietā, lai daļu no šiem
   neparedzētajiem ieņēmumiem pilnībā noguldītu, tie tika izmantoti, lai finansētu samērā augstu
   ad-hoc pensiju pieaugumu un algu palielinājumu valsts sektorā, kas ievērojami pārsniedza
   ražīguma kāpumu, kā arī nodokļu un sociālā nodrošinājuma likmes samazinājumiem.
   Tā kā trīs gadu budžeta plānošanas posmā vidējā termiņa fiskālai programmai ir nesaistošs
   raksturs, nav efektīvu izdevumu kontroles mehānismu un noteikumi par izdevumiem ir
   kavējuši fiskālās situācijas turpmāku uzlabošanos, tika kavēta budžeta situācijas uzlabošanās
   un veicināta lejupslīdes negatīvā ietekme uz valsts finansēm. Turklāt spēkā esošā budžeta
   programma paredz noteiktas pilnvaras valdībai veikt diskrecionāros izdevumus, kas apdraud
   fiskālo pārredzamību un pārskatatbildību. Reformu trūkums veselības aprūpes nozarē atkārtoti
   ir izraisījis slimnīcām paredzēto nokavēto maksājumu uzkrāšanos un līdz ar to izdevumu
   pārtēriņu. Pakāpenisks pensiju iemaksu likmju samazinājums apvienojumā ar pensiju
   palielinājumu un kompensējošu reformas pasākumu trūkums ir izraisījis būtisku izdevumu
   pieaugumu pensiju sistēmā, apdraudot sistēmas ilgtspēju. Turpinot reformas izglītības sistēmā
   un valsts pārvaldē, tiks paaugstināta administratīvā spēja un prasmju līmenis un valsts
   izdevumu efektivitāte, tādējādi sasniedzot vajadzīgo budžeta konsolidāciju.
   Lai pārmērīga budžeta deficīta novēršanas procedūras ietvaros veiktu pastiprinātu uzraudzību,
   kas ir nepieciešama, ņemot vērā pārmērīga deficīta novēršanai noteikto termiņu, būs vajadzīga
   regulāra un savlaicīga kontrole attiecībā uz paveikto fiskālās konsolidācijas stratēģijas
   īstenošanā, lai nodrošinātu pārmērīgā deficīta novēršanu. Šajā kontekstā līdz pārmērīga
   budžeta deficīta novēršanas procedūras atcelšanai Bulgārijas konverģences programmas
   atjauninājumos šim jautājumam varētu atvēlēt atsevišķu nodaļu.
                           Galvenās makroekonomikas un budžeta prognozes
                                              2007     2008   2009   2010   2011  2012    2013
                      Reālais IKP
                                                6,2     6,0    -5,0    0,0    2,7  n.p.    n.p.
                     (izmaiņas %)
             Ražošanas apjoma starpība1
                                                4,3     5,0    -2,9   -4,8   -4,0  n.p.    n.p.
                (% no potenciālā IKP)
              Valsts kopbudžeta bilance
                                                0,1     1,8    -3,9   -2,8   -2,2  n.p.    n.p.
                      (% no IKP)
                    Primārā bilance
                                                1,1     2,7    -3,1   -2,0   -1,4  n.p.    n.p.
                      (% no IKP)
               Cikliski koriģētā bilance1
                                               -1,5     0,0    -2,8   -1,1   -0,8  n.p.    n.p.
                      (% no IKP)
                 Strukturālā bilance3
                                                1,8     0,0    -2,8   -1,1   -0,8  n.p.    n.p.
                      (% no IKP)
                Valsts kopējais parāds         18,2    14,1    14,8  17,4    18,8  n.p.    n.p.
LV                                                  5                                            LV
 ---pagebreak---                         (% no IKP)
   Piezīmes.
   1
     Ražošanas apjoma starpības un cikliski koriģētās bilances no programmām atbilstīgi Komisijas dienestu pārrēķinam,
   pamatojoties uz programmās sniegto informāciju.
   2
     Pamatojoties uz aplēsto potenciālo izaugsmi 3,4 %, 3,1 % un 2,9 % 2009.–2011. gadā.
   3
      Cikliski koriģēta bilance, izņemot vienreizējus un citus pagaidu pasākumus. Jaunākajā programmā un Komisijas
   dienestu rudens prognozē nav vienreizēju un citu pagaidu pasākumu.
   Avots:
   Komisijas dienestu 2010. gada pavasara starpposma prognozes (COM); Komisijas dienestu aprēķini
LV                                                             6                                                       LV
 ---pagebreak---                                               Priekšlikums
                                        PADOMES LĒMUMS
                      par pārmērīga budžeta deficīta pastāvēšanu Bulgārijā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 126. panta 6. punktu,
   ņemot vērā Eiropas Komisijas priekšlikumu,
   ņemot vērā Bulgārijas apsvērumus,
   tā kā:
   (1)    Saskaņā ar Līguma par Eiropas Savienības darbību 126. pantu dalībvalstīm jāizvairās
          no pārmērīga valsts budžeta deficīta.
   (2)    Stabilitātes un izaugsmes pakta mērķis ir sakārtotas valsts finanses kā līdzeklis, lai
          nostiprinātu nosacījumus stabilām cenām un stiprai, stabilai izaugsmei, kas veicina
          nodarbinātības kāpumu.
   (3)    Pārmērīga budžeta deficīta novēršanas procedūra, ko regulē Līguma 126. pants, kuru
          sīkāk izskaidro Padomes Regula (EK) Nr. 1467/97 par to, kā paātrināt un precizēt
          pārmērīga budžeta deficīta novēršanas procedūras īstenošanu5, un kas ir Stabilitātes un
          izaugsmes pakta sastāvdaļa, paredz pieņemt lēmumu par pārmērīga budžeta deficīta
          pastāvēšanu. Līgumam pievienotajā Protokolā par pārmērīga budžeta deficīta
          novēršanas procedūru ir izklāstīti citi noteikumi par pārmērīga budžeta deficīta
          novēršanas procedūras īstenošanu. Padomes Regulā (EK) Nr. 479/20096 paredzēti sīki
          izstrādāti noteikumi un definīcijas par to, kā piemērot minētā protokola noteikumus.
   (4)    Ar Stabilitātes un izaugsmes pakta 2005. gada reformu tika meklētas iespējas uzlabot
          efektivitāti un ekonomisko pamatojumu, kā arī ilgstoši saglabāt valsts finanšu
          ilgtspējību. Tā mērķis bija jo īpaši nodrošināt, lai ekonomiskais un budžeta stāvoklis
          būtu pilnībā ņemts vērā visos pārmērīga budžeta deficīta novēršanas procedūras
          posmos. Tādējādi Stabilitātes un izaugsmes pakts kalpo par atbalstu valdības politikai,
          lai ātrāk atkal sasniegtu stabilu budžeta stāvokli, ņemot vērā situāciju ekonomikā.
   (5)    Līguma 126. panta 5. punktā noteikts, ka Komisija adresē Padomei atzinumu, ja tā
          uzskata, ka dalībvalstī pastāv vai var rasties pārmērīgs budžeta deficīts. Komisija,
   5
          OV L 209, 2.8.1997., 6. lpp.
   6
          OV L 145, 10.6.2009., 1. lpp.
LV                                                  7                                             LV
 ---pagebreak---        ņēmusi vērā savu ziņojumu saskaņā ar 126. panta 3. punktu un balstoties uz
       Ekonomikas un finanšu komitejas atzinumu saskaņā ar 126. panta 4. punktu, ir
       secinājusi, ka Bulgārijā ir pārmērīgs budžeta deficīts. Tāpēc Komisija ir adresējusi
       Padomei šādu atzinumu par Bulgāriju [2010. gada 6. jūlijā]7.
   (6) Līguma 126. panta 6. punktā noteikts, ka Padomei ir jāizskata jebkādi apsvērumi, ko,
       iespējams, vēlētos iesniegt attiecīgā dalībvalsts, un tad, pamatojoties uz vispārēju
       novērtējumu, jāpieņem lēmums par to, vai pastāv pārmērīgs budžeta deficīts.
       Bulgārijas gadījumā šā vispārējā novērtējuma rezultātā ir radušies turpmāk minētie
       secinājumi.
   (7) Saskaņā ar informāciju, ko Bulgārijas iestādes paziņoja 2010. gada aprīlī, valsts
       kopbudžeta deficīts Bulgārijā sasniedza 3,9 % no IKP 2009. gadā, tādējādi pārsniedzot
       atsauces vērtību – 3 % no IKP. Deficīts nav bijis tuvu atsauces vērtībai 3 % no IKP,
       tomēr var uzskatīt, ka atsauces vērtība ir pārsniegta izņēmuma kārtā Līgumā un
       Stabilitātes un izaugsmes paktā paredzētajā nozīmē. Konkrēti, tas ir smagas
       ekonomikas lejupslīdes rezultāts Līguma un Stabilitātes un izaugsmes pakta izpratnē,
       jo vispasaules ekonomikas un finanšu krīze iedragāja Bulgārijas ekonomiku un
       ikgadējais IKP pieaugums apjoma ziņā bija negatīvs, sasniedzot 5 % 2009. gadā.
       Saskaņā ar Komisijas dienestu 2010. gada pavasara prognozi ekonomikas
       stabilizācijas un valdības veikto fiskālās konsolidācijas pasākumu rezultātā valsts
       kopbudžeta deficīts būs mazāks par atsauces vērtību jau 2010. gadā. Tomēr,
       pamatojoties uz pārskatīto budžeta deficīta mērķi 2010. gadam (3,8 % no IKP saskaņā
       ar Bulgārijas iestāžu 2010. gada 22. jūnija paziņojumu), kas ievērojami pārsniedz
       Komisijas dienestu pavasarī paredzētos 2,8 % no IKP, atsauces vērtības pārsniegšanai
       var nebūt pagaidu raksturs. Līgumā minētais deficīta kritērijs nav izpildīts.
   (8) Saskaņā ar Bulgārijas iestāžu paziņotajiem datiem 2010. gada aprīlī valsts kopējais
       parāds joprojām ir ievērojami zem atsauces vērtības – 60 % no IKP, un 2009. gadā tas
       bija 14,8% no IKP. Komisijas dienestu 2010. gada pavasara prognozē plānots, ka
       parāda attiecība 2010. –2011. gada laikposmā pieaugs, bet nepārsniegs 19 % no IKP.
       Paziņojumā, ko Bulgārijas iestādes iesniedza 2010. gada 22. jūnijā, plānotais parāds
       tālāk pārskatīts līdz 15,3 % no IKP. Līgumā minētais parāda kritērijs ir izpildīts.
   (9) Gatavojot Padomes lēmumu par pārmērīga budžeta deficīta pastāvēšanu atbilstīgi
       126. panta 6. punktam, „būtiskos faktorus” saskaņā ar Padomes Regulas (EK)
       Nr. 1467/97 2. panta 4. punktu drīkst ņemt vērā tikai tad, ja vienlaikus ir pilnībā
       izpildīti divi nosacījumi, proti, ka budžeta deficīts joprojām saglabājas tuvu atsauces
       vērtībai un ka atsauces vērtība tiek pārsniegta tikai uz laiku. Bulgārijas gadījumā abi
       minētie nosacījumi nav izpildīti. Tāpēc šā lēmuma pieņemšanas gaitā nav ņemti vērā
       būtiskie faktori,
   7
       Visi ar pārmērīga budžeta deficīta novēršanas procedūru saistītie dokumenti, kas attiecas uz Bulgāriju,
       atrodami šādā tīmekļa vietnē:
       http://ec.europa.eu/economy_finance/sgp/deficit/countries/index_en.htm.
LV                                                   8                                                         LV
 ---pagebreak---    IR PIEŅĒMUSI ŠO LĒMUMU.
                                              1. pants
   No vispārējā novērtējuma izriet, ka Bulgārijā pastāv pārmērīgs budžeta deficīts.
                                              2. pants
   Šis lēmums ir adresēts Bulgārijas Republikai.
   Briselē,
                                               Padomes vārdā —
                                               priekšsēdētājs
LV                                                9                                 LV